OʻZBEKISTON RESPUBLIKASI INVESTITSIYa DASTURIGA KIRITILGAN LOYIHALARNING AMALGA OShIRILIShI USTIDAN DAVLAT MONITORINGI TOʻGʻRISIDA
(resolution, 2018-03-14)

Respublika investitsiya dasturini samarali bajarish, yirik va strategik jihatdan muhim investitsiya loyihalari oʻz vaqtida amalga oshirilishini taʼminlash, vazirliklar va idoralarning investitsiya loyihalarini, eng avvalo xorijiy sarmoyalar ishtirokidagi investitsiya loyihalarini amalga oshirishga doir faoliyatini muvofiqlashtirishni kuchaytirish maqsadida Vazirlar Mahkamasi qaror qiladi: 2. Belgilansinki, Oʻzbekiston Respublikasi investitsiya dasturiga kiritilgan loyihalarning amalga oshirilishi ustidan davlat monitoringi: vazirliklar va idoralarning tashabbusi boʻlgan investitsiya loyihalari va takliflar yuzasidan Investitsiyalar boʻyicha davlat qoʻmitasi Vazirlar Mahkamasining tegishli axborot-tahlil departamentlari bilan birgalikda, shuningdek, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari hamda xorijiy investitsiyalar ishtirokidagi korxonalarning tashabbusi boʻlgan investitsiya loyihalari va takliflar yuzasidan Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda Vazirlar Mahkamasining Investitsiya dasturlari departamenti tomonidan; xorijiy investitsiyalar ishtirokidagi yirik va strategik jihatdan muhim investitsiya loyihalarini amalga oshirish yuzasidan — doimiy ishlovchi Oʻzbekiston Respublikasi Vazirlar Mahkamasi huzuridagi Xalqaro moliya institutlari, tashkilotlari va donor mamlakatlar bilan hamkorlik qilish, yirik va strategik jihatdan muhim investitsiya loyihalarini amalga oshirish masalalari boʻyicha Idoralararo kengash tomonidan taʼminlanadi. 3. Belgilansinki: bazaviy tuzilmani belgilovchi korxonalarning va iqtisodiyotning boshqa aloqador tarmoqlari va sohalaridagi korxonalarning rivojlanishiga koʻmaklashuvchi ishlab chiqarishlar qurilishi; respublika Hukumati kafolati ostida xorijiy sarmoya jalb qilingan obyektlar qurilishi; eksport salohiyatini rivojlantirishga qaratilgan yuqori texnologiyali va ilm-fanni koʻplab talab qiladigan ishlab chiqarishlarning joriy etilishi; mineral-xomashyo resurslari va qishloq xoʻjaligi xomashyosini chuqur qayta ishlashni, raqobatga bardoshli tayyor mahsulot ishlab chiqarishni taʼminlaydigan texnologiya jihatidan oʻzaro bogʻliq ishlab chiqarishlarning barpo etilishi (shu jumladan, mahalliylashtirish dasturlari doirasida); ishlab chiqarish infratuzilmasiga va ijtimoiy infratuzilmaga investitsiyalar qoʻyilishi amalga oshirilishi ustidan monitoring Idoralararo kengash tomonidan amalga oshiriladigan xorijiy investitsiyalar ishtirokidagi yirik va strategik jihatdan muhim investitsiya loyihalarini tanlashning asosiy mezonlari hisoblanadi. 4. Oʻzbekiston Respublikasi Vazirlar Mahkamasining Investitsiya dasturlari departamenti, Makroiqtisodiyot va statistika vazirligi, Moliya vazirligi, Markaziy banki 2000-yilgi respublika investitsiya dasturini roʻyobga chiqarishda 3-ilovaga* muvofiq xorijiy investitsiyalar ishtirokidagi yirik va strategik jihatdan muhim loyihalar amalga oshirilishi ustidan monitoring olib borsinlar. 7. Investitsiya loyihalarining buyurtmachilari boʻlgan vazirliklar va idoralarning, shuningdek, boshqa manfaatdor vazirliklar va idoralarning rahbarlariga davlat monitoringini tashkil etish uchun zarur boʻlgan axborot toʻliq va oʻz vaqtida taqdim etilishi uchun shaxsiy javobgarlik yuklansin. 8. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.